Vedtægter - HBADK
Stævne bilag
Online stævne
Tracks/baner
Danish Devel
Stk. 1. Foreningens navn er HorseBack Archery Denmark, forkortet til HBADK og hører hjemme på den siddende formands adresse.
Stk. 1. HBADK har til formål at udvikle og fremme interessen for bueskydning til hest, gennem træning, workshops, clinics og konkurrencer, og at dyrke denne sport under betryggende former, samt rådgive om egnet udstyr, herunder buer og pile.
Stk. 2. At skabe en alsidig forening der arbejder for at udvikle alle former for bueskydning til hest – fra den moderne konkurrencesport til den historiske form for bueskydning fra hesteryg.
Stk. 3. At skabe et fællesskab, introducere nybegyndere på bedst mulig vis, skabe lokale klubber under landsforeningen, for at fremme sporten lokalt og på sigt kunne uddanne trænere.
Stk. 4. At formidle og genskabe/ levendegøre den historiske del af bueskydningen fra hest. At søge viden, træne teknikker og replikere datidens udstyr samt afholde konkurrencer for historisk bueskydning fra hest. Vi ønsker at oplyse både udøvere og tilskuere om det historiske aspekt i sporten.
Stk. 1. Som medlemmer optages enhver, der har lyst og vilje til at arbejde for og med foreningens formål. Indmeldelse sker ved henvendelse til foreningen via mail hvor navn, adresse, tlf. og mail fremgår. Medlemskabet er først gyldigt, når medlemmet har betalt kontingent.
Stk. 2. Ved optagelse af medlemmer under 18 år, skal der dog foreligge en skriftlig tilladelse af værge, såfremt der er tale og et aktivt medlemskab.
Stk. 3. Medlemmer skal følge HBADK's ordensreglement.
Stk. 4. Udmeldelse kan ske ved henvendelse til et bestyrelsesmedlem med virkning fra årets afslutning.
Stk. 5. Medlemmerne betaler et af generalforsamlingen fastsat kontingent og skal betales inden den 1. marts.
Stk. 6. Ved indmeldelse efter 1. november, dækker kontingentsbetalingen næste år med dvs. man ligeledes har stemmeret på næste års generalforsamling.
Stk. 7. Ved indmeldelse udleveres foreningens vedtægter og ordensregler og det er medlemmets eget ansvar at gennemlæse ovennævnte grundigt.
Stk. 8. Et medlem, som ikke respekterer nærværende vedtægter, ordensreglement eller beslutninger, som er vedtaget af generalforsamlingen eller bestyrelsen, som aktivt modarbejder foreningen formål, optræder usportslig/har dårlig adfærd overfor mennesker og/eller dyr, kan af bestyrelsen ekskluderes eller gives karantæne fra foreningen.
Stk. 9. En eksklusion af et medlem skal godkendes af den nærmest følgende generalforsamling evt. ved en ekstraordinær generalforsamling hvor bestyrelsen redegør for proceduren under eksklusionen/karantænen. Ved lovstridige handlinger/adfærd kan bestyrelsen altid træffe afgørelse om endegyldig eksklusion uden generalforsamlingens godkendelse
Stk. 10. Det er ved udmeldelse ikke muligt, at få kontingent tilbagebetalt. 2 af 3
Stk. 1. Generalforsamlingen er foreningens øverste myndighed og består af foreningens medlemmer.
Stk. 2. Ordinær generalforsamling afholdes én gang årligt inden udgangen af maj måned og indkaldes af bestyrelsen.
Stk. 3. Generalforsamlingen skal indkaldes skriftligt med minimum 4 ugers varsel via e-mail til hvert medlem samt opslag på Facebook. Indkaldelsen skal indeholde dagsorden med relevante bilag.
Stk. 4. Stemmeret har samtlige medlemmer som har betalt forfaldent kontingent. Stk. 5. Den ordinære generalforsamling er beslutningsdygtig uanset antal fremmødte medlemmer, dog begrænset i henhold til § 6. Der kan ikke stemmes ved fuldmagt. Kun tilstedeværende medlemmer kan vælges til tillidsposter, medmindre tilsagn ved fuldmagt foreligger.
Stk. 6. Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning. Skriftlig afstemning anvendes dog, når det begæres af blot en af mødedeltagerne. Ved personvalg, hvor der er foreslået flere end det antal, der skal vælges, foretages altid skriftlig afstemning. Ved sådanne personvalg anvendes reglen om simpelt flertal. Står stemmerne lige, er formandens, eller dennes stedfortræder, udslagsgivende.
Stk. 7. Dagsordenen skal indeholde følgende: 1. Valg af dirigent og referent. 2. Fremlæggelse af bestyrelsens beretning til debat og godkendelse. Beretningen skal beskrive foreningens aktiviteter i det forgangne år. Beretningen skal indeholde oplysninger om, hvorledes der er levet op til foreningens formålsparagraf, specielt de initiativer foreningen har taget i forhold til gennemførsel af aktiviteter i henhold til formålet. 3. Foreningens stilling og fremtid. 4. Forelæggelse af revideret årsregnskab samt budgetter til debat og godkendelse. 5. Fastsættelse af kontingent som effektueres efterfølgende i henhold til gældende/nærværende vedtægter. 6. Valg af bestyrelse, bilagskontrollanter og suppleanter i henhold til § 6 og § 7. 7. Behandling af indkomne forslag. 8. Fastsættelse af dato for næste års generalforsamling. 9. Eventuelt. Alt kan diskuteres, intet kan vedtages.
Stk. 8. Forslag, som ønskes behandlet på generalforsamlingen skal være bestyrelsen i hænde senest 14 dage før generalforsamlingen.
Stk. 9. Endelig dagsorden vedlagt de nødvendige bilag skal være generalforsamlingen i hænde senest 7 dage før dens afvikling.
Stk. 1. Ekstraordinær generalforsamling kan til enhver tid indkaldes af bestyrelsen ved 14 dages skriftligt varsel til medlemmerne og skal indkaldes når mindst 1/3 af stemmeberettigede medlemmer skriftligt forlanger det. I sidstnævnte tilfælde skal den ekstraordinære generalforsamling afholdes senest en måned efter at bestyrelsen har modtaget opfordringen hertil, ledsaget af behandling af den ønskede dagsorden.
§ 6 BESTYRELSEN OG TEGNINGSFORHOLD
Stk. 1. Foreningen ledes af en bestyrelse bestående af en formand, næstformand, kasserer, sekretær og mindst en suppleant. Kun myndige personer kan vælges til bestyrelsen. Bestyrelsesmedlemmer vælges for 3 af 3 en 2-årig periode, således at formand og sekretær er på valg lige år og næstformand og kassere er på valg ulige år. Suppleanten vælges for hvert år, med mindre der indtrædes i stedet for et bestyrelsesmedlem, følger det pågældende bestyrelsesmedlems valgperiode.
Stk. 2. Bestyrelsen har beslutningsret til at uddelegere regnskab og administration til tredjepart. En sådan beslutning træffes på et bestyrelsesmøde og dokumenteres skriftligt via referat. Beslutningen skal være indenfor midler og muligheder der sættes indenfor grænserne af foreningens økonomi.
Stk. 3. Bestyrelsen fastsætter selv forretningsorden og bestyrelsen er kun beslutningsdygtig, når mindst 3 medlemmer er til stede, deriblandt formand eller næstformand. Bestyrelsen er forpligtet til at føre protokol over generalforsamlinger, bestyrelsesmøder, og andre vigtige begivenheder i foreningen. Bestyrelsen kan afholde møder ved personligt fremmøde eller via elektroniske midler.
Stk. 4. Foreningen tegnes udadtil ved underskrift af formanden og kasseren.
Stk. 2. Der vælges hvert år på generalforsamlingen en bilagskontrollant samt en suppleant til denne, som kontroller regnskabet. Bilagskontrollanten har til enhver tid ret til at se regnskabet med bilag. Kasseren og bilagskontrollanten aftaler indbyrdes hvordan og hvornår regnskabet kontrolleres inden generalforsamlingen.
Stk. 3. For bestyrelsen gælder dansk rets almindelige erstatningsregler. Bestyrelsen hæfter ikke personligt for foreningens økonomiske forpligtigelser.
Stk. 1. Bestemmelser om foreningens opløsning kan kun tages på en i dette øjemed indkaldt generalforsamling. Til dennes beslutningsdygtighed kræves at mindst halvdelen af foreningens stemmeberettigede medlemmer er til stede og for at forslagets vedtagelse kræves at mindst 2/3 dele af stemmerne er for.
Stk. 2. Opnås sådan en majoritet på en ikke beslutningsdygtig generalforsamling, skal bestyrelsen inden 3 uger med 14 dages skriftligt varsel til medlemmerne, afholde en ny generalforsamling. hvor en beslutning kan træffes med ovennævnte stemmeflertal uden hensyn til fremmødte stemmeberettigedes antal.
Stk. 3. På generalforsamlingen tages samtidigt bestemmelse om, det ved foreningens opløsning nødvendiggjorte salg af ejendele og afvikling af forpligtigelser. Foreningens formue skal gå til et almennyttigt formål, efter den opløsende generalforsamlings ønske ved simpel afstemning.
Stk. 1. Således vedtaget på foreningens generalforsamling den 18/5 2019 og senest ændret på den ordinære/ekstraordinære generalforsamling den __.__ 20__. Dirigentens/Bestyrelsen underskrift